Касьцёл Сьвятога Караля Барамэя і кляштар камуністаў (Пінск)

**Касьцёл Сьвятога Караля Барамэя і кляштар камуністаў** — помнік архітэктуры XVIII стагодзьдзя ў Пінску. Знаходзіцца ў прадмесьці Караліне, на гістарычнай Альбрэхтаўскай вуліцы. Твор архітэктуры барока. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс складаўся з мураванага касьцёла, драўляных кляштарнага корпуса і гаспадарчых пабудоваў. У наш час у будынку касьцёла разьмяшчаецца канцэртавая заля.

## Гісторыя
### Вялікае Княства Літоўскае

У 1695 годзе маршалак вялікі Ян Караль Дольскі і яго жонка Ганна ахвяравалі пляц і 50 000 злотых на заснаваньне ў Пінску кляштару камуністаў. Неўзабаве на гэтыя сродкі збудавалі драўляныя касьцёл і кляштарны корпус.

У 1770 годзе на месцы драўлянага пачалося будаваньне мураванага касьцёла, завершанае ў асноўным да 1782 году. У 1784 годзе адбылося асьвячэньне касьцёла.

### Пад уладай Расейскай імпэрыі

Па другім падзеле Рэчы Паспалітай (1793 год), калі Пінск апынуўся ў складзе Расейскай імпэрыі, касьцёл і кляштар працягвалі дзеяць. Па здушэньні вызвольнага паўстаньня (1830—1831) расейскія ўлады гвалтоўна ліквідавалі кляштар. З гэтага часу касьцёл дзеяў як прыпісны.

У 1860 годзе касьцёл адрамантавалі і пераасьвяцілі пад тытулам Найсьвяцейшай Тройцы.

### Найноўшы час
У 1960-я гады савецкія ўлады зачынілі касьцёл.

## Архітэктура
Касьцёл — 1-нэфавая базыліка без вылучанай апсыды. За галоўным алтаром нэфа разьмяшчаюцца закрысьціі. Таўшчыня муроў у асобных месцах перавышае 2 м. Бакавыя сьцены праразаюцца невялікімі аркавымі вокнамі і падзяляюцца лапаткамі. З боку галоўнага фасаду да касьцёла далучаецца 2-ярусная званіца з шатровым дахам і купалам. Яе ўпрыгожваюць пілястры і нішы.

Усярэдзіне заля перакрываецца высокімі крыжовымі скляпеньнямі. У нартэксе касьцёла разьмяшчаюцца галерэя (хоры) і сходы, умураваныя ў моцную сьцяну званіцы. Дэкаратыўная аздоба інтэр’еру не захавалася.

## Галерэя
### Гістарычныя здымкі

Pinsk, Albrechtaŭskaja, Kamunistaŭski. Пінск, Альбрэхтаўская, Камуністаўскі (1913).jpg|1913 г.
Pinsk, Albrechtaŭskaja, Kamunistaŭski. Пінск, Альбрэхтаўская, Камуністаўскі (1914).jpg|1914 г.
Pinsk, Kamunistaŭski. Пінск, Камуністаўскі (1914).jpg|1914 г.
Pinsk, Albrechtaŭskaja, Kamunistaŭski. Пінск, Альбрэхтаўская, Камуністаўскі (1916).jpg|1916 г.


Pinsk, Albrechtaŭskaja, Kamunistaŭski. Пінск, Альбрэхтаўская, Камуністаўскі (J. Zialinski, 1921) (2).jpg|1921
Pinsk, Kamunistaŭski. Пінск, Камуністаўскі (J. Zialinski, 1921).jpg|1921 г. 
Pinsk, Kamunistaŭski. Пінск, Камуністаўскі (1901-39) (2).jpg|да 1939 г.
Pinsk, Albrechtaŭskaja, Kamunistaŭski. Пінск, Альбрэхтаўская, Камуністаўскі (1901-39).jpg|да 1939 г.


Pinsk, Kamunistaŭski. Пінск, Камуністаўскі (1901-39).jpg|да 1939 г.
Pinsk, Albrechtaŭskaja, Kamunistaŭski. Пінск, Альбрэхтаўская, Камуністаўскі (1901-39) (2).jpg|да 1939 г. 
Pinsk, Kamunistaŭski. Пінск, Камуністаўскі (1901-39) (3).jpg|да 1939 г.
Pinsk, Kamunistaŭski. Пінск, Камуністаўскі (1901-39) (4).jpg|да 1939 г.


### Сучасныя здымкі

Church of St. Charles Borromeo, Pinsk 1.JPG|Агульны выгляд 
Касцёл Святога Караля Бармеўша.jpg|Агульны выгляд
Church of St. Charles Borromeo, Pinsk.JPG|Галоўны фасад
Касцёл Святога Караля Бармеўша. Уваход.jpg|Уваход


## Заўвагі

## Крыніцы

## Літаратура
* 
* 

## Вонкавыя спасылкі

* 

Катэгорыя:Славутасьці Пінску
Пінск